Eesti Infotehnoloogia ja Telekommunikatsiooni Liit

**Eesti Infotehnoloogia ja Telekommunikatsiooni Liit** (lühend **ITL**) on digitehnoloogiaid ja -teenuseid arendavate või osutavate Eesti ettevõtete ühendus. Meie visiooniks on nutikas Eesti ning tõhus era- ja avaliku sektori koostöö.    

Liidu eesmärgiks on seista oma liikmete huvide, konkurentsivõimelise ärikeskkonna ja digiühiskonna toimimise ning arendamise eest.   

Põhilised tegevussuunad on info- ja kommunikatsioonitehnoloogia (IKT) valdkonna populariseerimine, erialase hariduse edendamine ja seadusandluse parandamine. 

Liit on järgmiste organisatsioonide liige: DIGITALEUROPE, Eesti Kaubandus-Tööstuskoda, Eesti Tööandjate Keskliit, Eesti Maksumaksjate Liit. 

## Ajalugu
Infotehnoloogia- ja telekommunikatsiooniettevõtete läbirääkimised uue koostöövormi leidmiseks algasid 1998. aastal. 23. märtsil 2000 toimus asutav üldkoosolek, millel Eesti Arvutifirmade Assotsiatsioon (AFA, asutatud 1992) ja Telekommunikatsiooniettevõtete Liit (TEL, asutatud 2000) ühinesid Eesti Infotehnoloogia- ja Telekommunikatsiooniettevõtjate Liiduks. Vastav kandeotsus Tallinna Linnakohtu registriosakonnas kannab kuupäeva 31. mai 2000, uue organisatsiooni ametlikuks lühendiks sai ITL. Asutamises osales 40 ettevõtet. Üldkoosolek kinnitas põhikirja, võttis vastu eetikakoodeksi ning valis juhatuse ja aukohtu.

2005. aasta kevadel otsustati muuta liidu nimi Eesti Infotehnoloogia ja Telekommunikatsiooni Liiduks, et liidu liikmeteks saaksid lisaks ettevõtetele astuda ka teised organisatsioonid ja haridusasutused. 

## Tegevused

Liidu põhitegevus on jagatud valdkondade vahel. Valdkondadele pannakse alus ITL-i tegevuskavast lähtudes ja iga valdkonda juhib ITL-i juhatuse liige.

Liidu ametlike seisukohtade kujundamiseks liikmesettevõtteid puudutavates või huvitavates küsimustes võib valdkonna juurde moodustada nõukodasid. Nõukodadel on aruandekohustus juhatuse ees ning juhatus võib volitada nõukodasid vastu võtma ja väljendama seisukohti ITLi nimel. Konkreetsete ülesannete, projektide ja ürituste läbiviimiseks võib moodustada vastutava nõukoja juurde toimkondi. Nõukojal on aruandekohustus valdkonnajuhi ees ja toimkonnal on aruandekohustus nõukoja esimehe ees. 

ITL-i prioriteetsed valdkonnad: 
* Tööjõud ja haridus: Paremad tehnoloogiaoskused, teadmiste edukam rakendamine reaalsetes probleemides ning paindlikum tööjõupoliitika.
* Poliitika ja ärikeskkond: Üha paremate e-teenuste loomine ning mugava elu- ja ärikeskkonna tagamine nii tänastele kui ka tulevastele Eesti elanikele. 
* Äriarendus ja eksport: Nutikatele toodetele, kõrge väärtusega tootmisahelates osalemisele ning reaalaja majandusele toetuv nutikam ja julgem majandus. Kogemuste eksport. 

## Liidu juhtimine
Kaheks aastaks valitud liidu juhatuse tegevuse eesmärk on saavutada järgnevaks perioodiks püstitatud eesmärgid, mida saab muuta ainult üldkoosolek, tagades sellega strateegiate järjepidevuse. Juhatus valib oma liikmete hulgast juhatuse esimehe (president) ja aseesimehe (asepresident). Iga juhatuse liige koordineerib konkreetse temaatika (edaspidi valdkond) arendamist. 

### Presidendid
* 2000–2005 Andres Haamer (1941–2014)
* 2005–2009 Urmas Kõlli
* 2009–2012 Taavi Kotka
* 2012–2013 Enn Saar 
* 2013–2017 Anneli Heinsoo
* 2017–2019 Ivo Suursoo
* 2019–2021 Andre Krull
* 2021–2023 Juhan-Madis Pukk 
* 2023-2025 Ats Albre 
* 2025-2027 Ats Albre

ITL-i tegevjuhina on töötanud Tarmo Osman (2003–2004), liidu tegevmeeskonda juhtis aastatel 2005–2021 Jüri Jõema, septembris 2021 asus tegevjuhina tööle Doris Põld. 

ITL-i tegevmeeskond tegutseb liidu kontoriruumis Ülemiste tehnoloogialinnakus aadressil Lõõtsa 2b, Tallinn. Aastatel 2007–2019 asus kontor aadressil Lõõtsa 6, Tallinn, enne seda oldi Rahvusraamatukogu ruumides. 

## Liikmed

Oktoobris 2007 kuulus liitu 38 liiget, tänaseks on liikmete arv kasvanud, loetelus ka klastrite liikmed:   
*ADM Interactive OÜ
*Advokaadibüroo Cobalt OÜ
*Advokaadibüroo Matteus OÜ 
*Advokaadibüroo TEGOS AS 
*AgileWorks AS
*Aktors OÜ 
*ALSO Eesti AS 
*Amazon Web Services EMEA SARL Eesti filiaal
*Arrow ECS Baltic OÜ
*Askend Estonia OÜ
*Auve Tech OÜ 
*B.EST Solutions Estonia OÜ
*Baltic Computer Systems AS 
*BCS Koolitus AS
*Bitweb OÜ
*Boftel Estonia OÜ 
*Bolt Services EE OÜ 
*CAFA Tech OÜ 
*CARIAD Estonia AS
*CGI Eesti AS 
*CITIC Telecom CPC Estonia OÜ 
*Codeborne OÜ 
*Coop Pank AS 
*Crayon Estonia OÜ
*CTF-Tech OÜ 
*Cybernetica AS 
*CybExer Technologies OÜ 
*Datasky OÜ
*Datel AS 
*Digilogistika Keskus OÜ
*Digital Nation OÜ 
*Eesti Energia AS
*Eesti Ettevõtluskõrgkool Mainor AS 
*eKool AS
*Elisa Eesti AS 
*Enefit AS
*Entigo OÜ 
*Entringo OÜ
*e-Pavement OÜ
*Ericsson Eesti AS 
*e-Riigi Akadeemia SA 
*EuroPark Estonia OÜ

*FINEST AS
*Fleet Complete Eesti OÜ 
*FleetGuru OÜ 
*Flowit Estonia OÜ
*Fujitsu Estonia AS
*GaiaHub OÜ
*Gennet Laboratories AS
*Gofore Estonia OÜ 
*GoSwift OÜ
*Guardtime AS 
*HEISI IT OÜ 
*Helmes AS 
*Hermitage Solutions OÜ 
*Huawei Technologies Eesti OÜ 
*Industry62 OÜ 
*Introduct Estonia OÜ
*KPMG Baltics OÜ
*Kodality OÜ 
*Kühne + Nagel IT Service Centre AS
*Lean OÜ 
*Leanest OÜ 
*Levira AS
*LHV Pank AS
*LiTech OÜ / SelectZero 
*Mainor Ülemiste AS 
*Merada OÜ 
*Metrosert AS
*Microsoft Development Center Estonia OÜ 
*Microsoft Estonia OÜ
*Miltton Events OÜ 
*MINDTITAN OÜ
*MM Grupp OÜ 
*Mobi Lab OÜ
*Net Group OÜ
*NJORD Advokaadibüroo OÜ
*NOKIA Solutions and Networks OÜ
*Nortal AS 
*OIXIO Group OÜ
*Playtech Estonia OÜ
*Proekspert AS 
*Progmatic OÜ
*Proud Engineers OÜ
*R8 Technologies OÜ
*Raditex OÜ
*RaulWalter OÜ

*Reach-U AS
*Rethinkers OÜ
*Ridango AS 
*RiskSight OÜ
*Riverty Tech OÜ 
*Roche Eesti OÜ
*Rocksoft OÜ 
*SAP Estonia OÜ
*SEB Pank AS
*SECNORA OÜ
*Security Software OÜ / Neverhack
*Sensus Septima OÜ 
*Signaal TM AS
*Sihtasutus R14
*SK ID Solutions AS 
*Softwerk OÜ
*Sfey Pay OÜ 
*STV AS
*Swedbank AS
*Tallinna Polütehnikum 
*Tallinna Sadam AS 
*Tallinna Teaduspark Tehnopol
*Tallinna Tehnikakõrgkool 
*Tallinna Tehnikaülikool
*Tallinna Ülikool
*Tartu Ülikool 
*Tartu Teaduspark SA
*Teede Tehnokeskus AS
*Tele2 Eesti AS
*Telema AS
*Telia Eesti AS
*Tensor Aurora OÜ
*TietoEvry Estonia AS 
*Tilde Eesti OÜ
*Timbeter OÜ
*Traffest OÜ
*Trinidad Wiseman OÜ 
*Tuleviku Tehnoloogiaharidus MTÜ (kood/Jõhvi)
*Turnit OÜ
*Unifiedpost AS 
*Uptime OÜ
*Vendomar AS 
*Webware OÜ
*Wildix OÜ
*Zetes Estonia OÜ  

## Eesti IKT klaster
Eesti IKT klaster on osa ITL-ist. 2009. aastast tegutsev Eesti IKT klaster on IKT-sektori ettevõtete rahvusvaheliselt tunnustatud koostöövõrgustik ja tugi äri arendamiseks. Klastri eesmärk on aidata riikidel ja organisatsioonidel jõuda maailmatasemel digitaalsete ühiskondadeni.

Klastrisse kuuluvad partnerid IKT-ettevõtetest.  

Klaster:  

pakub IKT-ettevõtetele neutraalset platvormi   ühisturunduseks ja äri arendamiseks; suurendab IKT-ettevõtete müügitulu läbi koostöö teiste valdkondadega ning innovaatiliste toodete ja teenuste arendamise erinevate pilootprojektide käigus; klaster on rahvusvaheline müügiorganisatsioon, nn one-stop shop – vahendab  kontakte õigete äripartneriteni jõudmiseks sihtturgudel üle maailma; klaster tõstab Eesti kui „IT päritolumaa“ tuntust ja toetame klastri partnerite eksporti; arendab IKT-ettevõtete ekspordi- ja innovatsioonialaseid kompetentse; viib ellu rahvusvahelisi projekte, mille kaudu toetab klastri partnerite ühistegevuste elluviimist, sh rahaliselt. 

Klastri fookuses on neli valdkonda: 
* tööstuse digitaliseerimine;
* e-riigi lahenduste eksport (e-riigi alamklaster, ekspordilugude veebileht e-estoniax.com);
* intelligentsed transpordisüsteemid (alamklaster ITS Estonia)  
* küberturvalisus (Eesti CyberTech klaster, CyberHub Estonia).

## Ühisalgatused
Näiteks on loodud anonüümsete telefonimüügikõnede hea tava, millega ühinesid mobiiltelefoniteenuse pakkujad: Elisa Eesti AS, Tele2 Eesti AS, Telia Eesti AS. Hea tava allkirjastati 2018. aastal. Eesti e-arve formaadi arendus ja juhtimine on aastast 2019 ITL-i e-arve toimkonnas. 1. juulil 2019 jõustus raamatupidamise seaduse muutmise seadus, millega e-arvete kasutamine muutus avalikule sektorile kohustuslikuks. 

ITL-i hea tava turvalise tarkvara arendamisel loodi 2022. aastal, 2023. loodi lisaks head tavad turvalise arvutitöökoha, turvalise kontori, turvalise meiliteenuse ja turvalise veebiteenuse pakkumisel.  

Tänaseks on ITL-i töögruppide sisendi põhjal loodud alamleht "Kasulikku", kust leiab järgmised head tavad ja parimad praktikad: Kübertugi, Turvaline AI, Digitugi, Kestlik IT, Head tavad, Riigihangete tugi, E-arve standard, 5G Eestis, Õpi IT-d.  

## ITL-i auhinnad
Eesti Infotehnoloogi ja Telekommunikatsiooni Liit annab juba aastast 1998 välja aasta tegija, aasta teo, aasta idee ja aasta läbimurdja auhinda, millega soovib tunnustada ja esile tõsta kõige rohkem Eesti IKT valdkonda mõjutanud isikuid ja ettevõtteid. Välja on antud ka aasta piduri ja IKT sektori eestkõneleja auhinnad. 

Koostöös Haridus- ja Noorteametiga (enne 2020. aastat Haridus- ja Infotehnoloogia Sihtasutusega) antakse igal kevadel välja Ustus Aguri stipendiumi, mis on mõeldud ühe andeka avalik-õigusliku ülikooli doktorandi õpingute toetamiseks infotehnoloogia ja telekommunikatsiooni valdkonnas. Stipendiumiga tunnustatakse ühtlasi Ustus Aguri panust Eesti infoühiskonna arengusse.

## Üritused

ITL on korraldanud infotehnoloogia ja telekommunikatsiooni valdkonnas projekte, millest tuntumad olid teabemess "Kontakt", foorum "Visioonist lahendusteni" ja suveüritus "OK-fest".

Telekommunikatsiooni- ja infotehnoloogiafoorum "Visioonist lahendusteni" on aasta tippsündmus paljudele nende valdkondade spetsialistidele nii Eestis kui ka lähiriikides. Kuna Eesti on infotehnoloogiliste edusammude poolest kuulsust kogunud, siis on foorumi esinejate hulgas alati leidunud maailma tuntumate ettevõtete juhte, kes on tutvustanud oma ettevõtte edu tagamaad. Foorumil tekkis ka suhteid, millest on abi olnud kohalike projektide elluviimisel. Foorumil on esinenud Eesti president Lennart Meri, Oracle'i asepresident Pier Carlo Falotti, Nokia asepresident Stefan Widomski, Telia asepresident Hans Golteus, Hewlett-Packardi asepresident Alex Sozonoff, Rootsi endine peaminister Carl Bildt, Microsofti Põhjamaade ja Baltimaade juht Jens Moberg, TeliaSonera asepresident Erik Hallberg, Vodafone'i ülemaailmse tarbijatoodete üksuse direktor Jeronen Visser ja teised.

Tööstuse digitaliseerimise teemaline "Industry 4.0 in Practice", nüüd "Industry 5.0", konverents on ITL-i eestvedamisel ja partnerlusena toimunud aastaid. 

RockIT on infotehnoloogia ja telekommunikatsiooni valdkonna ettevõtjate suurüritus, mis sai alguse 2009. aastal. Eesti Infotehnoloogia ja Telekommunikatsiooni Liit algatas Rock IT selleks, et tuua sektori inimesi kokku ka väljaspool töökeskkonda ja internetti.  

## ITL-i segakoor
ITL-i segakoor asutati 25. augustil 2010. Kooris laulavad peamiselt liidu ettevõtete laulu- ja muusikahuvilised. 

## Sportlik ITL
ITL-i liikmesettevõtetele korraldatakse spordiüritusi. 2011. aastast peetakse jalgpalliturniiri, 2013. aastal lisandus tenniseturniir. Hiljem on hakatud mõõtu võtma ka korvpalli-, rannavolle- ja lauatennisevõistlustel. Kõikide turniiride ja võistluste eestvedajateks on ITL-i liikmesettevõtete aktiivsed töötajad.

## Viited

## Välislingid
*Eesti Infotehnoloogia ja Telekommunikatsiooni Liidu koduleht 
*IKT ettevõtjad on organiseeritult koostööd teinud 30 aastat